Teeviit

NOORTE HÄÄL EUROOPAS: Euroopa Parlamendi aruteluõhtu
2024-04-19 17:30 - 19:00 (Europe/Tallinn) | Narva Raekoda, Raekoja plats 1, Narva
🎉Tule ja võta osa Euroopa Parlamendi valimiste eelsest aruteluõhtust!
Kuulata ja küsimusi küsida saab meie põnevatelt külalistelt:

Hanah Lahe – Eesti Reformierakond
Virve Linder – Isamaa Erakond
Jana Toom – Eesti Keskerakond
Marina Kaljurand – Sotsiaaldemokraatlik Erakond
Ilmar Raag – Erakond Parempoolsed
Evelyn Sepp – Erakond Eestimaa Rohelised

🗓️Pane kalendrisse kirja 19. aprill kell 17:30 Narva raekoja suur saal! Tule üksi või sõbraga kuulama ja kaasa rääkima ning näeme juba seal!
📨Üritus on tasuta ja toimub projekti “EU inFORM – Young voters” raames, mida korraldab Euroopa noorteinfo ja nõustamise agentuur ERYICA.
Projekti raames teavitatakse noori valimiste olulisusest, hääleõigusest, hääletamisprotseduurist ning jagatakse infot valimisprogrammide kohta.
Projekti koostööpartneriteks on ERYICA liikmeskond: FIJWB (Belgia), ZICM (Horvaatia), Harno (Eesti), Koordinaatti (Soome), Eurodesk Italy (Itaalia), Aġenzija Żgħażagħ (Malta), IPDJ (Portugal) ning MISSS (Sloveenia) ja IVAJ (Hispaania). Eesti esindaja on Haridus- ja Noorteameti noorteosakonna noorteinfo valdkond.
Korraldaja: Kätri Kiilberg
Kontakt: katri@progressiivne.org

Tallinna Tööstushariduskeskuse Avatud Uksed 2024
2024-04-17 10:00 - 16:00 (Europe/Tallinn) | Tallinna Tööstushariduskeskus, Sõpruse pst 182, 13424 Tallinn, Eesti
Sügis pole enam mägede taga. Tipptasemel kutsehariduse omandamine tagab õpilastele tulevikus hea töö ja korraliku palga. Tallinna Tööstushariduskeskusest leiab iga huviline endale sobiva eriala.
Põnevaid erialasid on Tallinna Tööstushariduskeskuses kokku 31. Alustades tarkvaraarendajast, mehhatroonikust ning sõiduautotehnikust ning lõpetades juuksuri, logistiku, müügikorraldaja ning rätsepaga.
Me oleme üks suur pere, kus on ligemale 2400 õpilast ning 113 õpperühma. Muuhulgas on kutseharidus heaks „hüppelauaks“ kõigile neile, kes tulevikus soovivad oma teadmisi kõrgharidusõppes täiendada.
Kuid, millised on Eesti haridusturul parimad erialad? Sellele ja paljudele teistele küsimustele on võimalik vastused saada, kui osalete meie avatud uste päevadel „Avatud Uksed 2024“.
Rohkem infot Tallinna Tööstushariduskeskuse kodulehelt.

Online töö- ja karjäärimess 2024
2024-04-16 - 2024-04-19 | Online
Eesti Töötukassa virtuaalne mess avab Sinu ekraanil mitmekülgse töö- ja haridusmaailma! 16.-19. aprill saad messilehel tutvuda tööandjatega ja valida tööpakkumiste vahel, avastada haridusasutusi ning põnevaid erialasid.
Et teha paremaid karjäärivalikuid, osale veebitöötubades, aruta oma tulevikuplaane karjäärinõustajaga, viimistle kandideerimisdokumente ning harjuta eesolevaks töö- või koolivestluseks.
Tasuta virtuaalsele messile on oodatud huvilised igas vanuses ning asukohast sõltumata – onlineexpo.com/ee/too-ja-karjaarimess/.
Korraldaja kontaktid
toomess@tootukassa.ee
tootukassa.ee
Lisainformatsioon
Igapäevaselt karjäärialast infot ja ideid pakub Eesti Töötukassa karjääriveeb minukarjäär.ee

Avatus Uste Päev VOCOs
2024-04-04 09:00 - 15:30 (Europe/Tallinn) | Tartu Rakenduslik Kolledž, Tartu, Eesti
Neljapäeval, 04. aprillil, on VOCO õppehooned taas rahvast täis. Räägime, miks on kutseõpe äge ja kui palju võimalusi õppimine VOCO-s avab Su edasiseks eluks!
Avatud Uste Päeval avame uksed kõikidele huvilistele ja tulevastele õppuritele, et tutvustada meie kooli tegevust, erialasid, õppimisvõimalusi ja keskkonda. Võimalus saada aimu meie kooli toimimisest, osaleda erinevates töötubades, erialalaadal, miniloengutes ja chillida mõnsal noortealal.. Ning otseloomulikult saad oma küsimustele vastuseid ja soovi korral anda juba sisse ka dokumendid kandideerimiseks!
Siin saad end avatud uste päevale registreerida ja märkida ära, kas vajad transpordiks kohta bussis Põllu õppehoonesse.
Kui soovid ka mõnes töötoas osaleda, siis sinna on vaja veel eraldi registreerida.
Registreerimine ja lisainfo VOCO kodulehelt.

Kehtna Kutsehariduskeskuse Avatud uste päev
2024-04-02 13:00 - 16:30 (Europe/Tallinn) | Kehtna Kutsehariduskeskus, Kooli 1, Kehtna, 79001 Rapla maakond
02.aprillil avab Kehtna Kutsehariduskeskus kõikidele huvilistele uksed!
PÄEVAKAVA:
13:00 Päeva avamine kooli aulas (Kooli 1, Kehtna)
13:30 Töötoad avatud

Tehnikavaldkond (Staadioni 12)
Ehitusvaldkond (Staadioni 12)
Toitlustusvaldkond (Kooli 1)
IT-valdkond (Kooli 1)
Üldhariduse valdkond (Kooli 1)

16:00 Kokkuvõtted aulas (Kooli 1)
16:3 Kojusõit

Webinar "Mida teha kui sa ei tea, mida oma eluga (edasi) teha?"
2024-03-29 13:00 - 14:30 (Europe/Tallinn) | Veebis
Kas tunned end eksinud ja lootusetuna kui mõtled, et pead kohe-kohe langetama valiku edasise õpiteekonna kohta või lihtsalt ei tea, mida oma eluga peale hakata?
Ole mureta! Võta osa 29. märts kell 13:00 toimuvast veebikoolitusest, mille jooksul läbime 4-sammulise strateegia, et aidata noorel paika panna oma elu siht, kui ta ei tea, mida ta soovib teha, saavutada ja/või milles ta hea on.
Vaata täpsemalt Eluks Valmis lehelt.

Rahatarkuse veebikonverents 2024
2024-03-27 12:00 - 14:30 (Europe/Tallinn) | Veebis
Kas mina juhin raha või juhib raha mind? See on küsimus, mida peaksime kõik endale tihedamini esitama. Oluline on meeles pidada, et tulevik on meie endi kätes ning otsuseid teeb igaüks ise.
27. märtsil kell 12.00 – 14.30 toimub juba neljandat korda gümnasistidele ja põhikooli lõpuklassidele suunatud tipptasemel osalustasuta rahatarkuse veebikonverents „Kas mina juhin raha või juhib raha mind?“.

Lisainfo ja registreerimine Eesti Pangaliidu lehel.

Küberturvalisusevõistlust Telia Cyber Battle of Nordic-Baltics 2024
2024-03-22 - 2024-04-07 | Veebis
CTF Tech koos nimisponsor Teliaga on juba 5. aastat korraldamas Põhjamaade ja Baltikumi suurimat küberturvalisusevõistlust Telia Cyber Battle of Nordic-Baltics 2024. Kutsume noori osalema küberteadlikkuse virtuaalsetes bootcamp’ides ja seejärel võistluse eelvoorust osa võtma!

Bootcampid ja eelvoor
Kõigil 15-24. aastastel noortel on võimalus ilma eelteadmiseid omamata osa võtta 23.-24. märts või 6.-7. aprill küberturvalisuses bootcampides ning eelvoorust, et jõuda heade tulemuste korral finaali võistlema.
Tule osale bootcampides 23.-24. märts või 6.-7. aprill (registreeru siin: https://ctftech.com/telia-cyber-battle-of-nordic-baltic-2024-cybercation/#virtual). Saad baasteadmised küberturvalisuse ekspertide poolt, kes räägivad päris asjadest ning õpetavad, kuidas häkkimine tegelikult käib.
Pane kokku võistkond ning ole valmis registreeruma Eesti eelvoorus (toimub septembris 2024, info saadame peagi või hoia silma peal kodulehel: www.ctftech.com ). Võistkonnast saab osa võtta 3-5 inimest.
PS! Lisaks segameeskondadele, on võistlustele oodatud ka ainult tüdrukud, sest ainult tüdrukute tiimid lähevad eelvoorus ja finaalis eraldi arvestusse.

Telia CBONB 2024 finaal
Finaal leiab aset 1. novembril Tartus, Tartu Ülikooli Spordihoones. Üritusel on konverents õpetajatele, kus kõigest, mis puudutab täna haridust, küberturvalisust nii meil Eestis kui Põhjamaades ja teistes Balti riikides.
Samal ajal kui õpetajad on konverentsil, saavad õpilased osa võtta meelelahutusalal toimuvatest tegevustest, töötubadest (planeerimisel) ning jälgida Põhjamaade-Baltikumi suurimat küberturvalisuse finaali ning telgitaguseid.
Eelmise aasta täispikkavõistlust saab jälgida siit: https://vimeo.com/892210784
Lisainfo: Kätlin Koemets, katlin.koemets@ctftech.com, CTF Tech´i tegevjuht

Loominguline konkurss helikandja nägu
2024-03-18 - 2024-04-01 | Veebis
Kutsume 7.-19. aastaseid lapsi ja noori osalema kunstilisel konkursil, mille eesmärgiks on pöörata tähelepanu suure ajalooga praktilisele kunstivormile ja helikandjate ümbriste erinevatele kujundustele. Ühtlasi tutvustada noortele erinevate helikandjate (šellak-, vinüül- , CD jm plaadid) kujundamise võimalusi; selle kunstisuuna ajaloolist väärtust ja hetkeseisu.
Esitamise tähtaeg 1. aprill 2024!

Välisõppe mess: ülikoolid, keskkoolid, keelelaagrid
2024-03-14 10:00 - 17:00 (Europe/Tallinn) | Radisson Blu Hotel Olympia, Liivalaia 33, Tallinn
Messil saab tutvuda juhtivate välisõppe spetsialistidega, kes aitavad õppeasutust ja õppeprogrammi valida, vastavad kõikidele küsimustele sisseastumise, õppemaksu ja stipendiumi saamise võimaluste kohta ning tutvustavad messil osalejaid.

Sissepääs on tasuta eelregistreerimise alusel.
REGISTREERIMINE VÄLISÕPPE MESSILE
MESSIL ON ESINDATUD
– Üle 40 õppeasutuse.
– Õppimisvõimalused Euroopas, USA-s, Kanadas;
– Kõrgharidus (bakalaureuse-, magistri- ja MBA-, PhD- programmid);
– Kutsealased diplomiprogrammid;
– Era- ja riiklikud keskkoolid;
– Keele- ja spordilaagrid 7–18-aastastele lastele;
– Rahvusvahelised keeltekoolid inglise ja saksa keele õppimiseks täiskasvanutele (16+).
– Akadeemilised suveprogrammid;
– Rahvusvahelised eksamid IELTS ja Cambridge English;
– Rahvusvahelisteks eksamiteks ettevalmistuskursused Balti riikides ja välismaal.
– Info stipendiumide, õppelaenude ja tasuta õppimisvõimaluste kohta.
Lisainfo:
tel 6998300
tallinn@balticcouncil.org
Allikas: www.balticcouncil.ee/ee/ppimine-v-lismaal/baltimaade-suurim-haridusmess-rahvusvahelise-hariduse-p-evad/

E-tund "Tühistamiskultuur"
2024-03-08 12:00 - 13:00 (Europe/Tallinn)
Tartu Ülikooli meediauuringute kaasprofessor Maria Murumaa-Mengel annab gümnasistidele loengu tühistamiskultuurist (cancel culture).
Sel kohtumisel keskendutakse sotsiaalmeedia mõjule avalikus diskursuses ja julgustatakse õpilasi mõtlema keerukatele sotsiaalsetele dünaamikatele digiajastul.
Rohkem infot leiate peagi aadressilt: https://etunnid.tagasikooli.ee/tulekul-e-tunnid/

Tallinna Tervishoiu Kõrgkooli avatud uste päev ja karjääripäev
2024-03-08 10:00 - 13:00 (Europe/Tallinn) | Tallinna Tervishoiu Kõrgkool, Kännu 67, Tallinn, Harjumaa, 11441, Eesti
Reedel, 8. märtsil 2024 toimub Tallinna Tervishoiu Kõrgkooli Tallinna õppehoones (Kännu 67) taas avatud uste päev ja karjääripäev, kus kõrgkool tutvustab huvilistele õppimisvõimalusi ning samal ajal saavad kõrgkooli tulevased ja praegused õppurid tutvuda tervishoiusektori asutuste poolt pakutavate praktika- ja karjäärivõimalustega.
Lisainfo ja registreerimine Tallinna Tervishoiu Kõrgkooli kodulehel.

Kaitseväe Akadeemia lahtiste uste päev
2024-03-08 09:00 - 14:30 (Europe/Tallinn) | Kaitseväe Akadeemia, Riia 12, Tartu, Eesti
Kaitseväe Akadeemial on heameel kutsuda gümnaasiumi õpilasi lahtiste uste päevadele, et tutvuda Eesti ainukese riigikaitselise kõrgkooli õppimistingimuste ja eluoluga. Päev toimub kahes vahetuses – esimene vahetus kell 09.00-11.30 ning teine vahetus kell 12.00-14.30. Mõlemas vahetuses on limiteeritud osalejate arv ning kui osalejate arv on täitunud, teavitame sellest kodulehel.
Lahtiste uste päeval on külastajatel võimalik tutvuda Kaitseväe Akadeemia õppimisvõimalustega, kaitseväes kasutusel oleva relvastuse ja varustusega, näha õppimistingimusi ja eluruume ning kuulda tudengite vaba aja veetmise võimalustest. Huvilised saavad infot ka sisseastumistingimuste ja õppesuundade kohta. Samuti on võimalus külastada Kaitseväe Akadeemia muuseumi, mille väljapanek tutvustab Eesti sõjaajalugu ning sõjalist haridust.
Lahtiste uste päevale ootame nii gruppe kui üksikkülastajaid:

Grupiga külastamiseks palume kirjutada aadressil mari-liis.paaren@mil.ee. Palun märkida ära kool, grupi suurus, õpilaste vanusevahemik (klass) ning teile sobiv vahetuse aeg.
Üksikkülastajatel on võimalik ennast lahtiste uste päevale registreerida SIIN.

Registreerimine on avatud kuni 4. märts 2024.

Lisainfo Kaitseväe Akadeemia kodulehelt.

Tallinna Tehnikakõrgkooli Inseneeria karjääripäev + avatud uksed 2024
2024-03-04 10:00 - 15:00 (Europe/Tallinn) | Tallinna Tehnikakõrgkool, Pärnu maantee 62, Talllinn, Eesti
Tallinna Tehnikakõrgkooli avatud uste päev + Inseneeria karjääripäev toob ühe katuse alla kokku nii inseneeriaõppest huvitatud gümnaasiumi ja kutsekooli õpilased kui ka uudishimulikud tudengid. Üliõpilane võib messilt leida endale sobiva praktikakoha, gümnaasiumi- ja kutsekooliõpilased saavad heita esimese pilgu oma tulevastele tööandjatele ning Tallinna Tehnikakõrgkooli erialadele.
Messil on kohal üle 60 ettevõtte – arhitektuuribüroodest logistikafirmadeni.
TTK õppimisvõimalustega tutvumiseks on gümnasistidele ja kutsekooli õpilastele töötoad ning majatuurid. Nendele registreerumine avaneb karjääripäeva kodulehel veebruaris.

Lisainfo ja registreerimine Tallinna Tehnikakõrgkooli kodulehel.

Tartu Ülikooli Viljandi Kultuuriakadeemia virtuaalne lahtiste uste päev
2024-03-01 11:00 - 15:45 (Europe/Tallinn) | Veebis
TÜ Viljandi kultuuriakadeemia virtuaalne lahtiste uste päev toimub 1. märtsil 2024. Infotundides saad ülevaate kultuuriakadeemia õppekavadest ja erialadest ning võimaluse küsida programmijuhtidelt sisseastumise ja õppega seotud küsimusi.
Vaata lisainfot TÜ Viljandi Kultuuriakadeemia kodulehelt.

Koolinoorte konkurss “Koos suudame”
2024-03-01 - 2024-04-01 | Veebis
Siseministeerium koostöös Proovikivi algatusega kutsub kõiki koolinoori osalema konkursil “Koos suudame”.
Konkursi eesmärk on innustada noori koostööle eakaaslastega, et end üheskoos meeskonnana proovile panna ja mõelda oma kohaliku kogukonna või kasvõi kogu ühiskonna probleemidele ning sellele, kuidas koos oma meeskonnaga ning kogukonna liikmetega neid probleeme kodanikualgatuse korras lahendada.
Konkursile esitatud projektid võivad sündida nii formaalse kui mitteformaalse õppe raames koolis ja/või noortekeskustes. Eriti ootame projekte, mis on valminud ainetevahelise lõimingu, projektipõhise õppe, loovtööde, uurimustööde, ettevõtlusõppe, maailmahariduse, kogukonnapraktika kontekstis.
Kas oled valmis põnevaks väljakutseks?
Vaata täpsemalt Koos suudme konkursi lehelt!

Tartu Ülikooli lahtiste uste päev
2024-02-29 10:00 - 16:00 (Europe/Tallinn) | Tartu Ülikooli Raamatukogu, W. Struve 1, Tartu, 50091, Eesti
29. veebruaril toimub Tartu Ülikooli raamatukogus ja üle terve linna lahtiste uste päev, kuhu oodatakse kõiki, kes tunnevad huvi Tartu Ülikoolis õppimise vastu.
Huvilised saavad kuulata konverentsi, mille raames räägitakse, kuidas saada üliõpilaseks ja jõuda vilistlase staatuseni. Samuti arutletakse selle üle, mis toimub ülikooli ajal ja pärast seda. Messialal saab tutvuda erialadega ja ülikooli rohkete võimalustega. Töötubades üle linna on võimalik katsetada erialade sobivust ja avastada uusi erialasid. Muu hulgas on võimalik käia tasuta ülikooli muuseumides ning tutvuda Tartu Ülikooli põneva peahoone ja ühiselamutega.

Lisainfo ja registreerimine Tartu Ülikooli kodulehel.

EKA avatud uste päev
2024-02-29 10:00 - 16:00 (Europe/Tallinn) | Eesti Kunstiakadeemia, Põhja puiestee 7, Tallinn, 10412, Eesti
Kui tähekombinatsioon E, K ja A paneb sind pead pöörama ja kõrvu kikitama, siis võta kätte punane pliiats ja tõmba kalendrisse 29. veebruari ümber üks rasvane ring. Sest just siis teeme me lahti Kunstiakadeemia uksed ja aknad ning kutsume sisse kõik huvilised!
Avatud uste päeval on võimalik tutvuda EKA erialadega, kohtuda tudengite ja õppejõududega, vaadata ringi EKA auhinnatud hoones ning saada väärtuslikku infot ettevalmistuskursuste, sisseastumise, õppimise ja tudengielu kohta.
Toimuvad teaduskondade ja erialade tutvustused, töötoad, välkloengud, majatuurid, portfoolio konsultatsioonid jpm. Terve päeva vältel on avatud infopunkt, mõnus olelemisala, tudengikohvik ning väljapanekud majas sees ja majast väljas. Tule kohtu oma tulevikuga – olgu selleks arhitektuur, disain, kunst või teadus!
Loe täpsemalt: EKA kodulehelt

Eesti Maaülikooli Avatud uste päev
2024-02-28 12:00 - 17:00 (Europe/Tallinn) | Eesti Maaülikooli Metsamaja, Kreutzwaldi 5, Tartu, Eesti
28. veebruaril 2024 kell 12 Tehnikamajas (F. R. Kreutzwaldi 56, Tartu)
Tule ja saa teada, mida maaülikoolil on Sulle pakkuda! Õppimisvõimalused, tudengielu, sisseastumine ja tulevik. Kohtuda saab meie tegusate tudengiseltsidega.
Üliõpilased räägivad oma erialavalikust ning sellest, millele tasub õpingute käigus tähelepanu pöörata. Kavas on põnevad töötoad, ekskursioonid ning ka mõned üllatused. Osalejate vahel loosime välja maaülikooli auhindu!
Lisainfo ja registreerumine Eesti Maaülikooli kodulehel.

Delta karjääripäev 2024
2024-02-28 11:00 - 16:00 (Europe/Helsinki) | Tartu
Delta karjääripäev toob ühe katuse alla Eesti mainekamad ettevõtted ja asutused ning karjäärivõimalustest huvitatud üliõpilased! Tänavune karjäärimess toimub kuuendat korda 28. veebruaril Tartu Ülikooli akadeemilises spordiklubis.
Sel päeval muutub ülikooli spordiklubi põnevaks kohtumispaigaks, kus ettevõtted ja asutused IT, matemaatika, statistika, robootika, elektroonika, arvutitehnika ja majanduse vallast on kohal, et tutvustada oma praktika- ja karjäärivõimalusi Tartu Ülikooli üliõpilastele. Samuti on üles seatud otsestuudio, kus toimuvaid vestlusi kantakse üle ka veebis ja üliõpilased on oodatud osalema ka messimängus.

Ettevõtted ja asutused on oodatud üritusele registreeruma kuni 29. jaanuarini.
Rohkem teavet leiad karjääripäeva kodulehelt: https://ut.ee/et/sisu/delta-karjaaripaev-2024
Küsimuste korral kirjuta aadressile: deltakarjaaripaev@ut.ee

Delta karjääripäeva korraldavad Tartu Ülikooli arvutiteaduse instituut, majandusteaduskond, matemaatika ja statistika instituut ning tehnoloogiainstituut.

Tartu Kõrgema Kunstikooli Pallase lahtiste uste päev
2024-02-28 11:00 - 15:00 (Europe/Tallinn) | Tartu Kõrgem Kunstikool Pallas, Tähe 38b, Tartu, Eesti
Pallas kutsub külla ja õppekavadega tutvuma kolmapäeval, 28. veebruaril kell 11-15. Üritused, töötoad, avatud loengud toimuvad kõikides osakondades ning ka ringkäik viib üliõpilasesinduse juhatusel kõikidesse õppehoonetesse (Tähe 38b, Toltsoi ja Eha). Juhised kohale tulekuks leiate siit.
Lahtiste uste päev Pallases (täpsem kava allpool):
kl 11-12 tegevused osakondades
kl 12-14 ringkäik kõikidesse osakondadesse
kl 14-15 tegevused osakondades
Lisainfo ja registreerimine Pallase kodulehel.

Tallinna Ülikooli Avatud uste päev
2024-02-28 10:00 - 16:00 (Europe/Tallinn) | Tallinna Ülikool
Sel aastal avanevad Tallinna Ülikooli linnaku uksed kõigile huvilistele 28.02.2024 kell 10.00-16.00.
Sind ootavad traditsioonilised infotunnid, karjäärinõustajad, instituudid, üliõpilaskond ja loomekollektiive tutvustav laada-ala, et saaksid tutvuda õppekavadega, inimestega ja linnakuga.
28.02.2024 infotunnid toimuvad Tallinna Ülikooli ruumis A-002 (Maximum) – Narva mnt 29.

Registreerimine ja lisainfo Tallinna Ülikooli kodulehel.

Eesti Lennuakadeemia Lahtiste uste päev
2024-02-28 10:00 - 15:30 (Europe/Tallinn) | Eesti Lennuakadeemia, Lennu 40, Reola küla, Kambja vald, 61707, Eesti
Eesti Lennuakadeemia avab oma uksed kõikidele lennundushuvilistele 28. veebruaril kell 10.00-15.30.
Päeva jooksul saab osaleda erinevates loengutes ja töötubades, tunda ennast piloodina lennusimulaatoris ja tulevase lennundusinsenerina meie õppeangaaris.
Lahtiste uste päeval osalemiseks tuleb eelnevalt registreeruda. Selleks tee oma valikud ajakavas ja jälgi, et soovitud tegevuste ajad ei kattuks.
Lisainfo ja registreerimine Eesti Lennuakadeemia kodulehel.

Sisekaitseakadeemia avatud uste päev
2024-02-28 10:00 - 15:00 (Europe/Tallinn) | Sisekaitseakadeemia Tallinna õppekeskus, Kase 61, Tallinn, Eesti
Sisekaitseakadeemia avab oma Tallinna õppekeskuse uksed 28.02.2024
Tule meile külla!
Päev algab info jagamisega erinevate kolledžite, erialade ning sisseastumistingimuste kohta. Päeva jooksul saad ülevaate nii õppimisvõimalustest kui ka vaba aja veetmise, sportimisvõimaluste, elamis- ja olmetingimuste kohta. Õppurite tegemistest annab ülevaate üliõpilasesindus.
Sul on võimalus piiluda sisse põnevatesse õpperuumidesse, saada osa õppeprotsessidest ja jalutada ringi majas, mis avalikuks külastamiseks on tavapäraselt piiratud.
Lisainfo ja registreerumine Sisekaitseakadeemia kodulehel.

Tartu Tervishoiu Kõrgkooli avatud uste päev
2024-02-27 10:00 - 15:00 (Europe/Tallinn) | Tartu Tervishoiu Kõrgkool, Nooruse 5, Tartu, Eesti
Tule saa osa Tartu Tervishoiu Kõrgkooli avatud uste päevast, mis toimub 27. veebruaril kõrgkoolis!
Avame oma uksed kõigile huvilistele, kes soovivad ennast siduda tervishoiu- ja sotsiaalvaldkonnaga. Päeva alustame põneva konverentsiga, kus saad kuulda sellest, kuidas valida endale õige eriala ning millised on olnud meie õppurite kogemused. Samuti saad teada, miks astuda just Tartu Tervishoiu Kõrgkooli ja milliseid põnevaid tegevusi saad teha õppetöö kõrvalt. Samuti anname ülevaate meie vilistlaste kogemustest pärast kõrgkooli lõpetamist. Konverentsiosast teeme ka otseülekande veebi. Konverentsi juhib mitmekülgne Viktor Tund, kes tegeleb nii ettevõtlusega, aga hoolitseb ka selle eest, et tudengisport oleks tasemel!
Konverentsi päevakava
10:00-10:15 Avasõnad ning kõrgkooli rektori Ulla Preedeni tervitus
10:15-10:30 “Kõrgkooli kandideerimise ABC” – räägime üle kõige olulisemad kuupäevad ning tingimused kõrgkooli kandideerimisel.
10:30-10:50 “Üliõpilaselu kõrgkoolis” – üliõpilasesindus ning spordiesindus räägivad oma tegemistest ning teevad sissevaate tudengiellu
10:50-11:10 “Minu teekond kõrgkooli” – meie praegused tudengid arutlevad kõrgkoolis õppimise ja karjäärivalikute teemadel
11:10-11:30 “Elu pärast kõrgkooli” – kõrgkooli lõpetanud vilistlased räägivad, kuidas neil läinud on ning mida nad oma õpingutest kaasa on võtnud
Pärast konverentsi toimub lühike vaheaeg, mille jooksul on võimalik:

Nautida meie sponsorite üllatusi
Suhelda üliõpilasesindusega
Küsida vastuvõtuga seotud küsimusi
Panna proovile oma teadmised ja oskused verevõtmisest või suhkrust
Mõõta kätes olevat jõudu
Einestada kõrgkooli kohvikus
Vaadata iseseisvalt ringi kõrgkooli peal

Alates kell 12.15 on võimalik osa võtta põnevatest töötubadest ning osaleda majatuuridel.
Lisainfo ja registreeerimine Tartu Tervishoiu Kõrgkooli kodulehelt.

Tallinna Tehnikaülikooli Avatud uste päev
2024-02-27 - 2024-02-28 | Tallinna Tehnikaülikool, Ehitajate tee 5, Tallinn, 12618, Estonia
Avame oma uksed esmakordselt tervelt kaheks päevaks, et Sul oleks võimalus tutvuda TalTechiga Sulle sobival päeval ja piisavalt põhjalikult. Tule kasvõi mõlemal päeval, sest programm võib olla mõnevõrra erinev!
Kahe päeva vältel saad:

Koguda Tudengimajas toimuval erialade messil infot meie kõikide teaduskondade, erialade ja sisseastumistingimuste kohta.
Osaleda peahoone aulas Eestis täiesti ainulaadsel Labürindijooksul, mille 15 parimat abiturienti saavad tuleval suvel automaatselt õppekoha Tallinna Tehnikaülikooli vabalt valitud õppekaval (v.a arhitektuur).
Külastada meie õppejõudude ja teadlaste põnevaid loenguid.
Harjutada kätt praktilistes töötubades.
Tutvuda Eesti kõige ägedama tudengieluga.
Osaleda ringkäikudel ja tutvuda Põhjamaade ainsa nii suure linnakuga (õppehooned, laborid, ühiselamud, spordihoone).
Külastada ülikoolilinnaku mugavaimat õpikeskkonda – tule raamatukokku!
Nautida disaini ja insenerikunsti Tehnikaülikooli muuseumi uuel näitusel “Ain Toim. Insenerikunst”.

Lisainfo ja registreerimine TalTechi kodulehelt.

E-tund "AI: inimkonna hukatus või usaldusväärne abimees?"
2024-02-22 12:00 - 13:00 (Europe/Tallinn)
Tartu Ülikooli meediapädevuse nooremteadur Maia Klaassen räägib gümnasistidele loengus “AI: inimkonna hukatus või usaldusväärne abimees?” tehisintellekti tulevikuväljavaadetest.
Arutletakse, kuidas AI võib kujundada meie elu positiivselt ja millised ohud sellega kaasnevad.
‘Rohkem infot leiate peagi aadressilt: https://etunnid.tagasikooli.ee/tulekul-e-tunnid/

21.02 online-fookusgrupp: vaimse tervise kirjaoskuse podcast
2024-02-21 18:00 - 19:30 (Europe/Tallinn) | Veebis
Kutsume 18-30aastaseid noori osalema fookusgrupi kohtumisel Teamsis. Kohtumise fookuses on vaimse tervise kirjaoskuse teemalise podcasti sisu ja saatekülaliste leidmine. Kohtumine toimub inglise keeles ja on ERYICA “YIMinds” projekti tegevus.

Veebikohtumise eesmärk on koguda sisendit podcastide episoodisesse (4 tk) ja leida potentsiaalseid külalisi (4 noort). Osalema oodatakse noori, kel on positiivsed kogemused seoses vaimse tervise info ja abi saamise osas noorsootöö, noorteinfo või vaimse tervise teenuste kaudu.

Ootused osalejale:

Võtta osa veebikohtumiselt ning jagada oma kogemusi seoses vaimse tervise info, abi ja toe kättesaamisega.
Hea inglise keele oskus.
Erialane taust on seotud noorsootööga, noorteinfotööga või vaimse tervise valdkonnaga.

Võimalused osalejatele:

Aidata kaasa YiMindsi projekti õnnestumisele.
Osaleda podcastide episoodide lõplikus sisukujunduses.
Võtta osa külalisena podcastis ja jagada oma kogemusi.
Osaleda aprillis toimuval rahvusvahelisel õppevisiidil (Tallinn, Eesti)*.

*Planeeritud kuupäevad on 9. ja 10. aprill 2024. Kokku kutsutakse kohtumisele ja podcasti 4 noort. Kaetakse majutus- ja reisikulud. Tegevust korraldab Haridus- ja Noorteamet.

Kuidas osaleda?

Kuupäev: 21.02.2024 kell 18.00-19.30
Kui oled huvitatud, registreeru siin enne 15.02.2024.

Loe ERYICA “YIMinds” projektist lähemalt siit.

Lisainfo:
Kadri Koort
Valdkonnajuht
Noorteosakond
Haridus- ja Noorteamet
mob 5695 5279
kadri.koort@harno.ee
www.harno.ee

Kandideeri: Erasmus+ ja ESK noorte töögrupp
2024-02-09 00:00 - 2024-02-26 23:30 (Europe/Tallinn) | Tallinn
Erasmus+ ja Euroopa solidaarsuskorpuse agentuur kutsuvad 15-19 aastaseid noori liituma töögrupiga, mille eesmärk noorte ideede ja mõtete koondamine rahvusvaheliste noortevõimaluste teemal. Kohtumine toimub juba 9.-10. märtsil ja osalemise soovist tuleb teada anda hiljemalt 26. veebruariks.

Töögruppi oodatakse noori, kes pole varem üheski Erasmus+ ega Euroopa Solidaarsuskorpuse projektis osalenud ja võib-olla pole neist isegi mitte kuulnud. Tegemist on kahepäevase üritusega, mis koosneb kahest osast:

ühelt poolt uuritakse noorte huvide, vajaduste ja takistuste kohta, mis mõjutavad Erasmus+ või Euroopa Solidaarsuskorpuse programmis (mitte) osalemist,
teiselt poolt viiaksenoored kokku päris projektitegijatega, et teada saada, milliseid võimalusi programmid noortele pakuvad.

Töögrupp toob kokku 15-20 noort erinevatest Eesti piirkondadest ja esimese asjana saame omavahel tuttavaks ja loome mugava õhkkonna. Kahe päeva jooksul toimuvad grupiarutelud, juhtumianalüüsid, avatud intervjuud ja muud huvitavat. Teisel päeval saame muuhulgas kokku noortega, kel on erinevates projektides osalemise kogemus ja kes soovivad oma lugusid jagada.

Veel olulist:

Töögrupp toimub eesti keeles.
Laupäeval koguneme alates 10.30 ja pühapäeval lõpetame hiljemalt kell 16.00.
Tegevus toimub Tallinnas Studio Mindz ruumides Telliskivis. Majutus on korraldatud seal samas lähedal neile, kellel vaja.
Osalejatele on kaetud majutus-, toitlustus- ja transpordikulud. Majutus on korraldatud 2-kohalistes tubades.
Töögruppi modereerib Mikhail Mogutov, kes on Narvas tegutsev koolitaja, õppenõustaja ja noorsootöötaja. Ta on õppinud psühholoogiat ja hiljuti lõpetas teadusmagistri hariduse valdkonnas Hollandis.

Töögrupis osaledes aitad E+ ja ESK agentuuril paremini oma tööd teha, saad tuttavaks teiste noortega ja õpid uusi asju, mida varem ei teadnud. Kui oled huvitatud, siis pane oma ankeet teele hiljemalt 26. veebruaril.

REGISTREERUMINE

Allikas: Erasmus+ veebileht
Lisaküsimuste korral pöördu Karin Ööveli poole karin.oovel@harno.ee või 55919229.

Konkurss vabadele õppekohtadele noorsootöö õppekaval
2024-02-02 - 2024-02-15
Tartu Ülikooli Narva Kolledž avas konkurssi vabadele õppekohtadele noorsootöö õppekaval
Kuni 15.02.2024 on võimalus kandideerida noorsootöö õppekava vabadele kohtadele:

õppekava vahetust taotlevad üliõpilased,
õppevormi vahetust taotlevad üliõpilased,
õppetöö asukoha vahetust taotlevad üliõpilased,
reimmatrikuleerimise taotlejad,
teistest kõrgkoolidest ületulijad,
eksternid ja Tartu Ülikooli täiendusõppijana vastava õppekava aineid läbinud isikud,
isikud, kes on õppinud Tartu Ülikoolis mõne muu õppekava alusel ja selle õppest eksmatrikuleeritud.

Vabale õppekohale kandideerimisel peab olema sooritatud nõutud õppeained, mis sobivad noorsootöö õppekavasse, järgmise semestri alguseks nõutud mahus:
1. õppeaasta – sügissemester -; kevadsemester 23 EAP.
2. õppeaasta – sügissemester 45 EAP; kevadsemester 68 EAP.
Avaldus: Natalia Kravtšenko natalia.kravtsenko@ut.ee.
Lisainfo: Birgit Villum birgit.villum@ut.ee ja Tartu Ülikooli veebist.
